अहां सभके तिला संक्रांति. . . चूड़ा-दही. . . लाई-चूड़लाई. . . खिचड़ी केर शुभकामना.
 (१. )
जय जय भैरवि असुरभयाउनि, पसुपति-भाबिनि माया ।
 सहज सुमति वर दिअ हे गोसाञुनि, अनुगति गति तुअ पाया । ।
 बासर-रइनि सवासने सोभित, चरन चन्द-मनि-चूड़ा ।
 कतओक दैत मारि मुहे मेरल, कतन उगिलि करु कूड़ा । ।
 सामर बदन, नयन अनुरञ्जित, जलद जोग फुल कोका ।
 कट-कट विकट ओठ-पुट पाँड़रि, लिधुर-फेन उठ फोका । ६। ।
 घन घन घनन घुघुरु कटि बाजए, हन हन कर तुअ काता ।
 विद्यापति कवि तुअ पद सेवक, पुत्र बिसरु जनु माता । । ८। ।
 सैसव जौवन दुहु मिलि गेल। स्रवनक पथ दुहु लोचन लेल।
 वचनक चातुरि लहु-लहु हास। धरनिए चाँद कएल परगास।
 मुकुर हाथ लए करए सिङ्गार। सखि पूछए कैसे सुरत-बिहार।
 निरजन उरज हेरइ कत बेरि। बिहुसए अपन पयोधर हेरि।
 पहिल बदरि सम पुनु नवरङ्ग। दिने-दिने मदन अगोरल अङ्ग। ।
 माधव देखल अपरुब बाला। सैसव जौवन दुहु एक भेला। ।
 विद्यापति कह तुहु अगेआनि। दुहु एक जोग इह के कह सयानि। ।
 (३. )
के पतिआ लय जायत रे, मोरा पिअतम पास।
 हिय नहि सहय असह दुखरे, भेल माओन मास। ।
 एकसरि भवन पिआ बिनु रे, मोहि रहलो न जाय।
 सखि अनकर दुख दारुन रे, जग के पतिआय। ।
 मोर मन हरि लय गेल रे, अपनो मन गेल।
 गोकुल तेजि मधुपुर बसु रे, कत अपजस लेल। ।
 विद्यापति कवि गाओल रे, धनि धरु मन मास।
 आओत तोर मन भावन रे, एहि कातिक मास। ।
 (४. )
चानन भेल विषम सर रे, भुषन भेल भारी।
 सपनहुँ नहि हरि आयल रे, गोकुल गिरधारी। ।
 एकसरि ठाठि कदम-तर रे, पछ हरेधि मुरारी।
 हरि बिनु हृदय दगध भेल रे, झामर भेल सारी। ।
 जाह जाह तोहें उधब हे, तोहें मधुपुर जाहे।
 चन्द्र बदनि नहि जीउति रे, बध लागत काह। ।
 कवि विद्यापति गाओल रे, सुनु गुनमति नारी।
 आजु आओत हरि गोकुल रे, पथ चलु झटकारी। ।
 (५. )
सासु जरातुरि भेली। ननन्दि अछलि सेहो सासुर गेली।
 तैसन न देखिअ कोई। रयनि जगाए सम्भासन होई।
 एहि पुर एहे बेबहारे। काहुक केओ नहि करए पुछारे।
 मोरि पिअतमकाँ कहबा। हमे एकसरि धनि कत दिन रहबा।
 पथिक, कहब मोर कन्ता। हम सनि रमनि न तेज रसमन्ता।
 भनइ विद्यापति गाबे। भमि-भमि विरहिनि पथुक बुझाबे।
 (६. )
उचित बसए मोर मनमथ चोर। चेरिआ बुढ़िआ करए अगोर।
 बारह बरख अवधि कए गेल। चारि बरख तन्हि गेलाँ भेल।
 बास चाहैत होअ पथिकहु लाज। सासु ननन्द नहि अछए समाज।
 सात पाँच घर तन्हि सजि देल। पिआ देसाँतर आँतर भेल।
 पड़ेओस वास जोएनसत भेल। थाने थाने अवयव सबे गेल।
 नुकाबिअ तिमिरक सान्धि। पड़उसिनि देअए फड़की बान्धि।
 मोरा मन हे खनहि खन भाग। गमन गोपब कत मनमथ जाग।
 (७. )
हम एकसरि, पिअतम नहि गाम। तेँ मोहि तरतम देइते ठाम।
 अनतहु कतहु देअइतहुँ बास। दोसर न देखिअ पड़ओसिओ पास।
 छमह हे पथिक, करिअ हमे काह। बास नगर भमि अनतह चाह।
 आँतर पाँतर, साँझक बेरि। परदेस बसिअ अनाइति हेरि।
 मोरा मन हे खनहि खन भाँग। जौवन गोपब कत मनसिज जाग।
 घोर पयोधर जामिनि भेद। जे करतब ता करह परिछेद।
 भनइ विद्यापति नागरि-रीति। व्याज-वचने उपजाब पिरीति।
 (८. )
ससन-परस रबसु अस्बर रे देखल धनि देह।
 नव जलधर तर चमकय रे जनि बिजुरी-रेह। ।
 आजु देखलि धनि जाइत रे मोहि उपजल रंग।
 कनकलता जनि संचर रे महि निर अवलम्ब। ।
 ता पुन अपरुब देखल रे कुच-जुग अरविन्द।
 विकसित नहि किछुकारन रे सोझा मुख चन्द। ।
 विद्यापति कवि गाओल रे रस बुझ रसमन्त।
 देवसिंह नृप नागर रे, हासिनि देइ कन्त। ।
 (९. )
जाइत पेखलि नहायलि गोरी।
 कल सएँ रुप धनि आनल चोरी। ।
 केस निगारहत बह जल धारा।
 चमर गरय जनि मोतिम-हारा। ।
 तीतल अलक-बदन अति शोभा।
 अलि कुल कमल बेढल मधुलोभा। ।
 नीर निरंजन लोचन राता।
 सिंदुर मंडित जनि पंकज-पाता। ।
 सजल चीर रह पयोधर-सीमा।
 कनक-बेल जनि पडि गेल हीमा। ।
 ओ नुकि करतहिं जाहि किय देहा।
 अबहि छोडब मोहि तेजब नेहा। ।
 एसन रस नहि होसब आरा।
 इहे लागि रोइ गरम जलधारा। ।
 विद्यापति कह सुनहु मुरारि।
 वसन लागल भाव रुप निहारि। ।
 (१०. )
जाइत देखलि पथ नागरि सजनि गे, आगरि सुबुधि सेगानि।
 कनकलता सनि सुनदरि सजनि में, विहि निरमाओलि आनि। ।
 हस्ति-गमन जकां चलइत सजनिगे, देखइत राजकुमारि।
 जनिकर एहनि सोहागिनि सजनि में, पाओल पदरथ वारि। ।
 नील वसन तन घरेल सजनिगे, सिरलेल चिकुर सम्हारि।
 तापर भमरा पिबय रस सजनिगे, बइसल आंखि पसारि। ।
 केहरि सम कटि गुन अछि सजनि में, लोचन अम्बुज धारि। ।
 विद्यापति कवि गाओलसजनि में, गुन पाओल अवधारि। ।
 (११. )
कत परि जुगुति कयलि अंग मोहि। ।
 तखनुक कहिनी कहल न जाय।
 लाजे सुमुखि धनि रसलि लजाय। ।
 कर न मिझाय दूर दीप।
 लाजे न मरय नारि कठजीव। ।
 अंकम कठिन सहय के पार।
 कोमल हृदय उखडि गेल हार। ।
 भनह विद्यापति तखनुक झन।
 कओन कहय सखि होयत बिहान। ।
 (१२. )
कि कहब हे सखि आजुक रंग।
 सपनहिं सूतल कुपुरुप संग। ।
 बड सुपुक्ख बलि आयल घाइ।
 सूति रहल मोर आंचर झंपाइ। ।
 कांचुलि खोलि आंलिगल देल।
 मोहि जगाय आपु जिंद गेल।
 हे बिहि हे बिहि बड दुम देल। ।
 से दुख हे सखि अबहु न गेल। ।
 भनई विद्यापति एस रश इंद।
 भेक कि जान कुसुम मकरंद। ।
 (१३. )
मानिनि आब उचित नहि मान।
 एखनुक रंग एहन सन लागय जागल पए पंचबान। ।
 जूडि रयनि चकमक करन चांदनि एहन समय नहि आन।
 एहि अवसर पिय मिलन जेहन सुख जकाहि होय से जान। ।
 रभसि रभसि अलि बिलसि बिलसि कलि करय मधु पान।
 अपन-अपन पहु सबहु जेमाओल भूखल तुऊ जजमान। ।
 त्रिबलि तरंग सितासित संगम उरज सम्भु निरमान।
 आरति पति मंगइछ परति ग्रह करु धनि सरबस दान। ।
 दीप-बाति सम भिर न रहम मन दिढ करु अपन गेयान।
 संचित मदन बेदन अति दारुन विद्यापति कवि भान। ।
 (१४. )
कुच-जुग अंकुर उतपत् भेल।
 चरन-चपल गति लोचन लेल। ।
 लाजे सखीजन न पूछय बात। ।
 कि कहब माधव वयसक संधि।
 हेरइत मानसिज मन रहु बंधि। ।
 तइअओ काम हृदय अनुपाम।
 रोपल कलस ऊँच कम ठाम। ।
 सुनइत रस-कथा थापय चीत।
 जइसे कुरंगिनि सुय संगीत। ।
 सैसव जीवन उपजल बाद।
 केओ नहि मानय जय अवसाद। ।
 विद्यापति कौतुक बलिहारि।
 सैसव से तनु छोडनहि पारि। ।
 (१५. )
सैसव जीवन दुहु सिलि गेल।
 श्रवनक पथ दुहु लोचन लेल। ।
 वचनक चातुरि नहुनहु हास।
 धरनिये चान कयल परकास। ।
 मुकुर हाथ लय करम सिंगार।
 सखइ पूछय कइसे सुरत-विहार। ।
 निरंजन अपन पयेचर हेरि। ।
 पहिले बदरि सम पुन नवरंग।
 दिन-दिन अनंग अगोरल अंग। ।
 माधव पेखल अपरुब बाला।
 सैसव जौवन दुहु एक भेला। ।
 विद्यापति कह तुहु अगेआनि।
 दुहु एक जोग इह के कह सयानि। ।
 (१६. )
कान्ह हेरल छल मन बड़ साध।
 कान्ह हेरइत भेलएत परमाद। ।
 तबधरि अबुधि सुगुधि हो नारि।
 कि कहि कि सुनि किछु बुझय न पारि। ।
 साओन घन सभ झर दु नयान।
 अविरल धक-धक करय परान। ।
 की लागि सजनी दरसन भेल।
 रभसें अपन जिब पर हाथ देल। ।
 न जानिअ किए करु मोहन चारे।
 हेरइत जिब हरि लय गेल मारे। ।
 एत सब आदर गेल दरसाय।
 जत बिसरिअ तत बिसरि न जाय। ।
 विद्यापति कह सुनु बर नारि।
 धैरज धरु चित मिलब मुरारि। ।
 (१७. )
कंटक माझ कुसुम परगास।
 भमर बिकल नहि पाबय पास। ।
 भमरा भेल कुरय सब ठाम।
 तोहि बिनु मालति नहिं बिसराम। ।
 रसमति मालति पुनु पुनु देखि।
 पिबय चाह मधु जीव उपेंखि। ।
 ओ मधुजीवि तोहें मधुरासि।
 सांधि धरसि मधु मने न लजासि। ।
 अपने मने धनि बुझ अबगाही।
 तोहर दूषन बध लागत काहि। ।
 भनहि विद्यापति तओं पए जीव।
 अधर सुधारस जओं परपीब। ।
 (१८. )
कुंज भवन सएँ निकसलि रे रोकल गिरिधारी।
 एकहि नगर बसु माधव हे जनि करु बटमारी। ।
 छोड कान्ह मोर आंचर रे फाटत नब सारी।
 अपजस होएत जगत भरि हे जानि करिअ उधारी। ।
 संगक सखि अगुआइलि रे हम एकसरि नारी।
 दामिनि आय तुलायति हे एक राति अन्हारी। ।
 भनहि विद्यापति गाओल रे सुनु गुनमति नारी।
 हरिक संग कछु डर नहि हे तोंहे परम गमारी। ।
 (१९. )
आहे सधि आहे सखि लय जनि जाह।
 हम अति बालिक आकुल नाह। ।
 गोट-गोट सखि सब गेलि बहराय।
 ब केबाड पहु देलन्हि लगाय। ।
 ताहि अवसर कर धयलनि कंत।
 चीर सम्हारइत जिब भेल अंत। ।
 नहि नहि करिअ नयन ढर नीर।
 कांच कमल भमरा झिकझोर। ।
 जइसे डगमग नलिनिक नीर।
 तइसे डगमग धनिक सरीर। ।
 भन विद्यापति सुनु कविराज।
 आगि जारि पुनि आमिक लाज। ।
 (२०. )
सामरि हे झामरि तोर दहे।
 कह कह कासँए लायलि नहे। ।
 निन्दे भरल अछि लोचन तोर।
 कोमल बदन कमल रुचि चारे। ।
 निरस धुसर करु अधर पँवार।
 कोन कुबुधि लुतु मदन-भंडार। ।
 कोन कुमति कुच नख-खतदेल।
 हा-हा सम्भु भागन भेय गेल। ।
 दमन-लता सम तनु सुकुमार।
 फूटल बलय टुटल गुमहार। ।
 केस कुसुम तोर सिरक सिन्दूर।
 अलक तिलक हे सेहो गेल दूर। ।
 भनइ विद्यापति रति अवसान।
 राजा सिंवसिंह ईरस जान। ।
 (२१. )
कि कहब हे सखि रातुक बात।
 मानक पइल कुबानिक हाथ। ।
 काच कंचन नहि जानय मूल।
 गुंजा रतन करय समतूल। ।
 जे किछु कभु नहि कला रस जान।
 नीर खीर दुहु करय समान। ।
 तन्हि सएँ कइसन पिरिति रसाल।
 बानर-कंठ कि सोतिय माल। ।
 भनइ विद्यापति एह रस जान।
 बानर-मुह कि सोभय पान। ।
 (२२. )
आजु दोखिअ सखि बड़ अनमन सन, बदन मलिन भेल तारो।
 मन्द वचन तोहि कओन कहल अछि, से न कहिअ किअ मारो।
 आजुक रयनि सखि कठि बितल अछि, कान्ह रभस कर मंदा।
 गुण अवगुण पहु एकओ न बुझलनि, राहु गरासल चंदा। ।
 अधर सुखायल केस असझासल, धामे तिलक बहि गेला।
 बारि विलासिनि केलि न जानथि, भाल अकण उड़ि गेला। ।
 भनइ विद्यापति सुनु बर यौवति, ताहि कहब किअ बाधे।
 जे किछु पहुँ देल आंचर बान्हि लेल, सखि सभ कर उपहासे। ।
 (२३. )
हेरितहि हृदय हनम पंचनाने।
 मुख ससि डरे जनि रोअम अन्हारा।
 निअ कुल मिलत आनि कोने देवा।
 बांधि धयल उडि जायत अकासे।
 गुनमति धनि पुनमत जन पाबे।
 (२४. )
नन्दनक नन्दन कदम्बक तरु तर, धिरे-धिरे मुरलि बजाब।
 समय संकेत निकेतन बइसल, बेरि-बेरि बोलि पठाव। ।
 साभरि, तोहरा लागि अनुखन विकल मुरारि।
 जमुनाक तिर उपवन उदवेगल, फिरि फिरि ततहि निहारि। ।
 गोरस बेचरा अबइत जाइत, जनि-जनि पुछ बनमारि।
 तोंहे मतिमान, सुमति मधुसूदन, वचन सुनह किछु मोरा।
 भनइ विद्यापति सुन बरजौवति, बन्दह नन्द किसोरा। ।
 (२५. )
अम्बर बदन झपाबह गोरि।
 राज सुनइ छिअ चांदक चोरि। ।
 घरे घरे पहरु गेल अछ जोहि।
 अब ही दूखन लागत तोहि। ।
 कतय नुकायब चांदक चोरि।
 जतहि नुकायब ततहि उजोरि। ।
 हास सुधारस न कर उजोर।
 बनिक धनिक धन बोलब मोर। ।
 अधर समीप दसन कर जोति।
 सिंदुर सीम बैसाउलि मोति। ।
 भनइ विद्यापति होहु निसंक।
 चांदुह कां किछु लागु कलंक। ।
 (२६. )
चन्दा जनि उग आजुक राति।
 पिया के लिखिअ पठाओब पांति। ।
 साओन सएँ हम करब पिरीति।
 जत अभिमत अभि सारक रिति। ।
 पिबि जनु उगिलह सीतल ससी। ।
 कोटि रतन जलधर तोहें लेह।
 आजुक रमनि धन तम कय देह। ।
 भनइ विद्यापति सुभ अभिसार।
 भल जल करथइ परक उपकार। ।
 (२७. )
ए धनि माननि करह संजात।
 तुअ कुच हेमघाट हार भुजंगिनी ताक उपर धरु हाथ। ।
 तोंहे छाडि जदि हम परसब कोय। तुअ हार-नागिनि कारब माथे। ।
 हमर बचन यदि नहि परतीत। बुझि करह साति जे होय उचीत। ।
 भुज पास बांधि जघन तले तारि। पयोधर पाथर अदेह मारि। ।
 उप कारा बांधि राखह दिन-राति। विद्यापति कह उचित ई शादी। ।
 (२८. )
माधव ई नहि उचित विचार।
 जनिक एहनि धनि काम-कला सनि से किअ करु बेभिचार। ।
 प्रनहु चाहि अधिक कय मानय हदयक हार समाने।
 कोन परि जुगुति आनके ताकह की थिक तोहरे गेआने। ।
 कृपिन पुरुषके केओ नहि निक कह जग भरि कर उपहासे।
 निज धन अछइत नहि उपभोगब केवल परहिक आसे। ।
 भनइ विद्यापति सुनु मथुरापति ई थिक अनुचित काज।
 मांगि लायब बित से जदि हो नित अपन करब कोन काज। ।
 (२९. )
सजनी कान्ह कें कहब बुझाइ।
 रोपि पेम बिज अंकुर मूड़ल बांढब कओने उपाइ। ।
 तेल-बिन्दु दस पानि पसारिअ ऐरान तोर अनुराग।
 सिकता जल जस छनहि सुखायल ऐसन तोर सोहाग। ।
 कुल-कामिली छलौं कुलटा भय गेलौं तनिकर बचन लोभाइ।
 अपेनहि करें हमें मूंड मूडाओल कान्ह सेआ पेम बढ़ाइ। ।
 चोर रमनि जनि मने-मने रोइअ अम्बर बदन भपाइ।
 दीपक लोभ सलभ जनि घायल से फल पाओल घाइ। ।
 भनइ विद्यापति ई कलयुग रिति चिन्ता करइ न कोई।
 अपन करम-दोष आपहि भोगइ जो जनमान्तर होइ। ।
 (३०. )
अभिनव पल्लव बइसंक देल।
 धवल कमल फुल पुरहर भेल। ।
 करु मकरंद मन्दाकिनि पानि।
 अरुन असोग दीप दहु आनि। ।
 माह हे आजि दिवस पुनमन्त। ।
 करिअ चुमाओन राय बसन्त। ।
 संपुन सुधानिधि दधि भल भेल।
 भगि-भगि भंगर हंकराय गेल। ।
 केसु कुसुम सिन्दुर सम भास।
 केतकि धुलि बिथरहु पटबास। ।
 भनइ विद्यापति कवि कंठहार।
 रस बझ सिवसिंह सिव अवतार। ।
 (३१. )
अभिनव कोमल सुन्दर पात।
 सगर कानन पहिरल पट रात।
 अपन कुसुम रसे अपनहि माति। ।
 देखि-देखि माधव मन हुलसंत।
 बिरिन्दावन भेल बेकत बसंत। ।
 कोकिल बोलाम साहर भार।
 मदन पाओल जग नव अधिकार। ।
 पाइक मधुकर कर मधु पान।
 भमि-भमि जोहय मानिनि-मान। ।
 दिसि-दिसि से भमि विपिन निहारि।
 रास बुझावय मुदित मुरारि।
 भनइ विद्यापति ई रस गाव।
 राधा-माधव अभिनव भाव। ।
 (३२. )
सरसिज बिनु सर सर बिनु सरसिज, की सरसिज बिनु सूरे।
 जौबन बिनु तन, तन बिनु जौबन की जौक पिअ दूरे। ।
 सखि हे मोर बड दैब विरोधी।
 मदन बोदन बड पिया मोर बोलछड, अबहु देहे परबोधी। ।
 चौदिस भमर भम कुसुम-कुसुम रम, नीरसि भाजरि पीबे।
 मंद पवन बह, पिक कुहु-कुहु कह, सुनि विरहिनि कइसे जीवे। ।
 सिनेह अछत जत, हमे भेल न टुटत, बड बोल जत सबथीर।
 अइसन के बोल दुहु निज सिम तेजि कहु, उछल पयोनिधि नीरा। ।
 भनइ विद्यापति अरे रे कमलमुखि, गुनगाहक पिय तोरा।
 राजा सिवसिंह रुपानरायन, रहजे एको नहि भोरा। ।
 (३३. )
लोचन धाय फोघायल हरि नहिं आयल रे।
 सिव-सिव जिव नहिं जाय आस अरुझायल रे। ।
 मन कर तहाँ उडि जाइ जहाँ हरि पाइअ रे।
 पेम-परसमनि-पानि आनि उर लाइअ रे। ।
 सपनहु संगम पाओल रंग बढाओलरे।
 से मोर बिहि विघटाओल निन्दओ हेराओल रे। ।
 सुकवि विद्यापति गओल धनि धइरज धरु रे।
 अचिरे मिलत तोर बालमु पुरत मनोरथ रे। ।
 (३४. )
आसक लता लगाओल सजनी, नयनक नीर पटाय।
 से फल आब परिनत भेल मजनी, आँचर तर न समाय। ।
 कांच सांच पहु देखि गेल सजनी, तसु मन भेल कुह भान।
 दिन-दिन फल परिनत भेल सजनी, अहुनख कर न गेआना।
 सबहक पहु परदेस बसु सजनी, आयल सुमिरि सिनेह।
 हमर एहन पति निरदय सजनी, नहि मन बाढय नहे। ।
 भनइ विद्यापति गाओल सजनी, उचित आओत गुन साइ।
 उठि बधाव करु मन भरि सजनी, अब आओत घर नाह। ।
 (३५. )
जौवन रतन अछल दिन चारि।
 से देखि आदर कमल मुरारि। ।
 आवे भेल झाल कुसुम रस छूछ।
 बारि बिहून सर केओ नहि पूछ। ।
 हमर ए विनीत कहब सखि राम।
 सुपुरुष नेह अनत नहि होय। ।
 जावे से धन रह अपना हाथ।
 ताबे से आदर कर संग-साथ। ।
 धनिकक आदर सबतह होय।
 निरधन बापुर पूछ नहि कोय। ।
 भनइ विद्यापति राखब सील।
 जओ जग जिबिए नब ओनिधि भील। ।
 (३६. )
हम जुवती, पति गेलाह बिदेस। लग नहि बसए पड़उसिहु लेस।
 सासु ननन्द किछुआओ नहि जान। आँखि रतौन्धी, सुनए न कान।
 जागह पथिक, जाह जनु भोर। राति अन्धार, गाम बड़ चोर।
 सपनेहु भाओर न देअ कोटबार। पओलेहु लोते न करए बिचार।
 नृप इथि काहु करथि नहि साति।
 विद्यापति कवि एह रस गाब। उकुतिहि भाव जनाब।
 (३७. )
बड़ि जुड़ि एहि तरुक छाहरि, ठामे ठामे बस गाम।
 हम एकसरि, पिआ देसाँतर, नहि दुरजन नाम।
 पथिक हे, एथा लेह बिसराम।
 जत बेसाहब किछु न महघ, सबे मिल एहि ठाम।
 सासु नहि घर, पर परिजन ननन्द सहजे भोरि।
 एतहु पथिक विमुख जाएब तबे अनाइति मोरि।
 भन विद्यापति सुन तञे जुवती जे पुर परक आस।
 (३८. )
परतह परदेस, परहिक आस। विमुख न करिअ, अबस दिस बास।
 एतहि जानिअ सखि पिअतम-कथा।
 भल मन्द नन्दन हे मने अनुमानि। पथिककेँ न बोलिअ टूटलि बानि।
 चरन-पखारन, आसन-दान। मधुरहु वचने करिअ समधान।
 ए सखि अनुचित एते दुर जाए। आओर करिअ जत अधिक बड़ाइ।
 (३९. )
कि कहब हे सखि रातुक बात। मानिक पइल कुबानिक हाथ।
 काच क्ञ्चन नहि जानए मूल। गुञ्जा रतन करए समतूल।
 जे न कबहु किछु कला-रस जान। नीर-खीर दुहु करए समान।
 तन्हि सञो कहाँ पिरीति रसाल। बानर-कण्ठ कि मोतिम माल।
 भनइ विद्यापति ई रस जान। बानर-मूह कि सोभए पान।
 (४०. )
सैसव जौवन दरसन भेल। दुहु दले बलहि दन्द पड़ि गेल।
 कबहु बान्धए कच कहु बिथार। कबहु झापए अङ्ग कबहु उघार।
 थीर नयान अथिर किछु भेल। उरज-उदय-थल लालिम देल।
 पद चञ्चल, चित चञ्चल भान। जागल मनसिज मुदित नयान।
 विद्यापति कह कर अवधान। बाला आङ्गे लागल पञ्चवान।
 बड़ सुखसार पाओल तुअ तीरे। छाड़इते निकट नयन बह नीरे।
 (४१. )
(४१. )
कर जोड़ि बिनमञो विमलतरङ्गे । पुन दरसन होअ पुनिमति गङ्गे ।
 एक अपराध छेँओब मोर जानी । परसल माए पाए तुअ पानी।
 कि करब जप तप जोग धेआने । जनम सुफल भेल एकहि सनाने।
 भनइ विद्यापति समन्दञो तोही । अंत काल जनु बिसरह मोही।
 (४२. )
कखन हरब दुख मोर, हे भोलानाथ।
 दुखहि जनम भेल, दुखहि जिवन गेल, सपनहु नहि सुख मोर।
 एहि भव सागर थाह कतहु नहि, भैरव धरु करुआर।
 भन विद्यापति मोर भोलानाथ गति करब अन्त मोहि पार।
 जय जय भैरवि असुरभयाउनि, पसुपति-भाबिनि माया ।
 सहज सुमति वर दिअ हे गोसाञुनि, अनुगति गति तुअ पाया । ।
 बासर-रइनि सवासने सोभित, चरन चन्द-मनि-चूड़ा ।
 कतओक दैत मारि मुहे मेरल, कतन उगिलि करु कूड़ा । ।
 सामर बदन, नयन अनुरञ्जित, जलद जोग फुल कोका ।
 कट-कट विकट ओठ-पुट पाँड़रि, लिधुर-फेन उठ फोका । ६। ।
 घन घन घनन घुघुरु कटि बाजए, हन हन कर तुअ काता ।
 विद्यापति कवि तुअ पद सेवक, पुत्र बिसरु जनु माता । । ८। ।
 बिहार में अफसर होयत आकी बाबु सबके करैल परत अपन संपति के घोसना !
 पू्र्णिया सं बीजेपी विधायक राजकिशोर केसरी के हत्या करि देल गेल अछि. हुनकर हत्या चाकू मारि क कएल गेल अछि. चाकू मारय वाली छथीह पूर्णिया के रूपम पाठक.
 के आरोप लगौने छलीह.
 ओहि टाइम एकरा लsक काफी हंगामा भेल छल. किएक त जखन रुपम जी एकर शिकायत पुलिस के पास कएने छलीह त पुलिस मामला दर्ज करय सं आनाकानी करने छल.
 बाद मे लोक के हो-हल्ला आओर हंगामा के बाद एफआईआर दर्ज भेल. चूंकि ई काफी हाई-प्रोफाइल मामला छल ताहि लेल पुलिस एकरा अनठिऔने रहल.
 एहि तरहक एकटा आओर मामला दू साल पहिने सेहो उठल छल मुदा ओहि मे हिनका क्लिनचिट मिल गेल छलन्हि. मुदा एहि बेर रूपम पाठक फैसला सं पहिने हत्या करि देलखिन्ह.
 लोक के त इहो कहनाय छनि जे रूपम पाठक एक बेर एमएलए साहेब के भरल लोक के बीच थापड़ि सेहो रसीद करि देने छलीह. एहि सं बीजेपी के काफी थू-थू भेल छल.
 रूपम पाठक के शिकायत छलन्हि जे विधायक जी आओर हुनकर पीए हुनका संग तीस साल धरि यौन शोषण करलक. मुदा केसरी जी एकरा राजनीति सं प्रेरित बताबैत रहलखिन्ह.
 केसरी जीक कहनाय छलन्हि जे ई हुनका राजनीतिक रूप सं बदनाम करय के साजिश अछि. ई हुनकर विरोधी के एकटा चाल अछि. एहि मामला पर बाद मे सुलह भ जाए के खबर सेहो आएल छल.
 मुदा ई जे भेल ओ त एकदम सं उलट रहल. कहल जा रहल अछि जे रूपम पाठक हुनका सं मिलय के समय लेलीह आ मुलाकात के बाद लौटेत वक्त अपन चादर मे नुका क लs गेल चाकू सं हुनका घायल करि देलीह.
 चाकू सं वार करतहि हो-हल्ला मचि गेल. लोक सभ विधायक जी के अस्पताल ल गेलखिन्ह जतय हुनका मृत घोषित करि देल गेल. एहि सं खिसिआएल लोक सभ ओहि महिला के पकड़ि जमि क पिटाई करलखिन्ह.
 ओहि स्कूल टीचर महिला के हाल सेहो खराब बताएल जा रहल अछि. . . . पुलिस महिला के गिरफ्तार करि लेल गेल अछि.
 लोक के रूपम पाठक के बारे मे सेहो कहनाय छनि जे ओ पारिवारिक विवाद सं तनाव मे रहय छथीह. . . आओर विवाद मे सेहो रहल छथीह.
 लोक के रूपम पाठक के बारे मे सेहो कहनाय छनि जे ओ पारिवारिक विवाद सं तनाव मे रहय छथीह. . . आओर विवाद मे सेहो रहल छथीह.
 बीजेपी विधायक राजकिशोर केसरी इलाका मे काफी लोकप्रिय छलखिन्ह. इलाका के लेल काफी काज सेहो करलखिन्ह. ई हुनकर काजे छल जे ओ लगातार चारि बेर सं विधायक बनि रहल छलाह. केसरी जीक उम्र 51 साल छलन्हि.
 मुख्यमंत्री एहि पर दुख जतौलखिन्ह आओर जांच के आदेश द देलखिन्ह. मुदा हिनका पर लागल आरोप के बाद नीतीश जी हिनका सं दूरी बना लेने छलखिन्ह.
 चुनाव के समय त इहो खबर आएल छल जे मुख्यमंत्री जी जखन पूर्णिया गेल छलखिन्ह त केसरी जी के मंच सं चुपचाप हटा देल गेल छलन्हि. किएक त नीतीश जी हिनका संग मंच शेयर नहि करय चाहय छलखिन्ह.
 "ललित बाबु मिथिला के चाँद"
ललित बिन मिथिला एक समान'
आनंद कुमार जीक सुपर 30 सं प्रेरणा ल कइटा दोसर कोचिंग संस्थान सेहो गरीब. . . आर्थिक रूप सं कमजोर छात्र के मुफ्त कोचिंग देबय के तैयारी मे अछि. बिहार जतय छात्र सभ मे इंजीनियरिंग. . . मेडिकल के लsक विशेष रुझान रहय छनि ओतेय के लेल ई नीक खबर अछि.
 पटना मे इंजीनियरिंग तैयारी के लेल कोचिंग कराबय वाला एकटा संस्थान अछि ब्रिलिएंट साइंस कोचिंग. ब्रिलिएंट साइंस कोचिंग राज्य के 120 विद्यार्थी के मुफ्त कोचिंग देबय के मन बनौलक अछि.
 एहि के लेल एकटा परीक्षा लेल जाएत. टॉप 120 विद्यार्थी के निशुल्क कोचिंग के व्यवस्था कएल जाएत. किछ विद्यार्थी के स्कॉलशिप सेहो देल जाएत. ओ परीक्षाक रैंकिंग पर निर्भर करैत अछि.
 एहि के लेल अखन जे विद्यार्थी 10वीं मे छथिन्ह ओ एकर फॉर्म भरि सकय छथिन्ह. फॉर्म 6 जनवरी तक मिलत जकरा 8 जनवरी तक जमा करय पड़त. मुदा पटना सेंटर वाला के 18 जनवरी तक जमा करय के सुविधा छनि. फॉर्म भरय के चार्ज अछि 350 टका.
 परीक्षा मे मैथ के 20, फिजिक्स के 20, केमेस्ट्री के 20 आओर मानसिक योग्यता केर 15 टा ऑब्जेक्टिव टाइप के सवाल रहत. कुल 75अंक के 75टा सवाल. 70 प्रतिशत सं बेसि अंक पाबय वाला के इंटरव्यू के लेल बुलाएल जएतन्हि.
 रिजल्ट 22 मार्च के निकलत. पास होए वाला छात्र के आईएससी के पढ़ाई के संग इंजीनियरिंग के तैयारी मुफ्त मे कराएल जाएत.
 ब्रिलिएंट हाउस ( कृष्णा अपार्टमेंट के सामने)
ब्रिलिएंट के ई नीक कदम अछि मुदा ओ सच मे सीरियस भ ई करैत चाहैत अछि आ सिर्फ नाम कमाएल लेल आओर अपन कोचिंग संस्थान के नाम चमकाबय लेल ई त आगां पता चलत.
 KOSHI KE JHAJEE: Laxmi Nath Gosai: "प्रथम देव गुरु देव जगत में, और ना दुजो देवा । गुरू पूजे सब देवन पूजे, गुरू सेवा सब सेवा । । गुरू ईष्ट गुरू मंत्र देवता, गुरू सकल उपचारा । . . . "
सदस्यता लें संदेश (Atom)